b'\n_START_ARTICLE_\nBj\xc3\xb8rn Einar Rom\xc3\xb8ren\n_START_PARAGRAPH_\nBj\xc3\xb8rn Einar Rom\xc3\xb8ren (s\xc3\xbcndinud 1. aprillil 1981 Oslos) on Norra suusah\xc3\xbcppaja, kes v\xc3\xb5istleb maailmakarikav\xc3\xb5istlustel alates 2002. aastast._NEWLINE_Rom\xc3\xb8ren on seni kehtiva pikima suusah\xc3\xbcppe maailmarekordi omanik 239 meetriga, mille ta h\xc3\xbcppas 20. jaanuaril 2005 Sloveenias Planica lennum\xc3\xa4el._NEWLINE_2004. aastal Planicas ja 2006. aastal Kulmis kuulus ta Norra v\xc3\xb5idukasse meeskonda suusalennu maailmameistriv\xc3\xb5istlustel ning 2008. aastal Oberstdorfis pronksmedali saanud meeskonda. Oberstdorfis juhtis ta esimese p\xc3\xa4eva j\xc3\xa4rel individuaalv\xc3\xb5istlust, kuid langes l\xc3\xb5puks neljandaks._NEWLINE_2003. aasta MM-il Val di Fiemmes ja 2005 Oberstdorfis sai ta meeskonnav\xc3\xb5istluses pronksmedali. 2006. aasta ol\xc3\xbcmpiam\xc3\xa4ngudel Torinos sai ta j\xc3\xa4lle meeskondliku pronksmedali.   _NEWLINE_Maailmakarikav\xc3\xb5istlustel on Rom\xc3\xb8ren saanud seitse etapiv\xc3\xb5itu, olnud viis korda teine ja kaheksa korda kolmas. Esimene etapiv\xc3\xb5it tuli 6. jaanuaril 2003 Bischofshofenis.'